

**RADVILIŠKIO RAJONO SAVIVALDYBĖS ADMINISTRACIJOS DIREKTORIUS**

**ĮSAKYMAS**

**DĖL RADVILIŠKIO RAJONO SAVIVALDYBĖS ADMINISTRACIJOS DIREKTORIAUS 2022 M. BALANDŽIO 26 D. ĮSAKYMO NR. A-412 (8.2) „DĖL ŠVIETIMO ĮSTAIGŲ IKIMOKYKLINIO UGDYMO GRUPIŲ DARBO ORGANIZAVIMO VASAROS LAIKOTARPIU TVARKOS APRAŠO PATVIRTINIMO“ PAKEITIMO**

2022 m. gegužės 25 d. Nr. A-558 (8.2)

Radviliškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi:

1. Pakeičiu Švietimo įstaigų ikimokyklinio ugdymo grupių darbo organizavimo vasaros laikotarpiu tvarkos aprašą, patvirtintą Radviliškio rajono savivaldybės administracijos direktoriaus 2022 m. balandžio 26 d. įsakymo Nr. A-412 (8.2) „Dėl Švietimo įstaigų ikimokyklinio ugdymo grupių darbo organizavimo vasaros laikotarpiu tvarkos aprašo patvirtinimo“ 1 punktu:

1.1. Pakeičiu 10 punktą ir išdėstau jį taip:

„10. Jei vasaros laikotarpiu švietimo įstaigoje sukomplektuotoje (-se) IU grupėje (-se) yra laisvų vietų ir nėra eilėje laukiančių vaikų, tėvai (globėjai, įtėviai) Prašymą gali pateikti pasirinktai vasaros laikotarpiu dirbančiai švietimo įstaigai.“

1.2. Pakeičiu 12.1 papunktį ir išdėstau jį taip:

„12.1. vaikai, kurių tėvai (globėjai, įtėviai) turi ne trumpiau kaip iki einamųjų metų rugpjūčio 31 d. galiojančią ugdymo sutartį, sudarytą su švietimo įstaiga, kuriai pateikė Prašymą. Šie vaikai į eilę rikiuojami pagal Aprašo 13 punkte nurodytas turimas pirmumo teisę suteikiančias priežastis ir Prašymo pateikimo datą;“

1.3. Pakeičiu 12.2 papunktį ir išdėstau jį taip:

„12.2. vaikai, kurių tėvai (globėjai, įtėviai) turi iki einamųjų metų gegužės 31 d. galiojančią ugdymo sutartį, sudarytą su švietimo įstaiga, kuriai pateikė Prašymą. Šie vaikai į eilę rikiuojami pagal Aprašo 13 punkte nurodytas turimas pirmumo teisę suteikiančias priežastis ir Prašymo pateikimo datą;“

1.4. Pakeičiu 12.5 papunktį ir išdėstau jį taip:

„12.5. kitas švietimo įstaigas einamaisiais metais lankę vaikai, kurių tėvai (globėjai, įtėviai) turi ne trumpiau kaip iki einamųjų metų rugpjūčio 31 d. galiojančią ugdymo sutartį, sudarytą su lankyta švietimo įstaiga. Šie vaikai į eilę rikiuojami pagal Aprašo 13 punkte nurodytas turimas pirmumo teisę suteikiančias priežastis ir Prašymo pateikimo datą.“

1.5. Pakeičiu 21 punktą ir išdėstau jį taip:

„21. Švietimo įstaigos direktorius, patvirtinęs birželio, liepos ar rugpjūčio mėnesiams į švietimo įstaigos IU grupes priimamų vaikų sąrašus ar pavienius vasaros laikotarpiui priimamus vaikus:“

1.6. Pakeičiu 22 punktą ir išdėstau jį taip:

„22. Švietimo įstaigos direktorius, gavęs tėvų (globėjų, įtėvių) prašymą dėl vaiko laikino išbraukimo iš lankytos švietimo įstaigos IU grupės vaikų sąrašo ir iš kitos švietimo įstaigos į ją birželio, liepos ar rugpjūčio mėnesį laikinai priimtų vaikų sąrašą, duomenis sutikrina ir, duomenims sutapus, vaiką laikinai išbraukia iš lankytos švietimo įstaigos IU grupės vaikų sąrašo finansų ir apskaitos valdymo, strateginio veiklos planavimo ir optimizavimo sistemoje „MyLOBster“, o duomenims nesutapus, kreipiasi į tėvus (globėjus, įtėvius) dėl situacijos patikslinimo.“

2. Nurodau, kad šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorė Jolanta Margaitienė